Noord-Spanje en Pirenee"
Reis met Luukse Bus na Kantabrië, die Baskiese Gebied, die Spaanse Pireneë en Katalonië
Donderdag 17 – Dinsdag 29 September 2020
Lees eers die “lekkerkry”-opsomming van hierdie onvergeetlike toer!
Ons vlieg via Dubai na Madrid , van waar ons per luuksebus na die karaktervolle, middeleeuse dorpie Potes reis. Hier bly ons oor in vakansiewoonstelle, en geniet die streek se heerlike kos en aangename atmosfeer. Dit word gekombineer met die wonderlike natuurskoon van die sogenaamde Picos de Europa National Park (per luuksebus). Hier wandel ons in die die pragtige omgewing en besoek allerlei interessante plekke in die stokou dorpie en die nabygeleë gebied. (Hou in gedagte dat ons bus die hele tyd tot ons groep se beskikking is.)
Ons ry ook na die nabygeleë kabelkar, Fuente De. Met hierdie kabelspoor gaan ons die berg op (toegangskaartjies word deur Winskooptoere betaal), waarna ons die lieflike waterstrome en die manjifieke bergpieke van naderby gaan besigtig.
Potes is onder andere bekend vir aangename eetplekkies, en ons kan self kies waar ons elke aand wil eet en ontspan. Vir ons aandetes ontvang toerlede elke aand hier ‘n subsidie!
Die daaropvolgende dag ry ons van Potes na die strandgebied daarnaby – die Baai van Santander. Eers geniet ons ‘n besigtigingstoer per bus, waarna almal daar vrye tyd het om te doen wat hulle wil. Jy kan lekker op die strand baljaar en oral winkeltjies bekyk.
Later die dag ry ons na die dorpie Santilana del Mar, wat bekend is vir sy middeleeuse torings,
Renaissance paleise en die Romaanse Santa Juliana Kerk.
Die volgende dag ry ons na die pragtige stad Bilbao waar ons ‘n onvergeetlike dag op die strand gaan deurbring. Ons slaap dan in Bilbao .
Ons toer vervolgens van een skilderagtige (en unieke) dorpie tot die volgende:
Leikeiteo, San Sebastion, Tolosa tot by die beroemde Pamplona.
Ons ry ook na Estella, die Noain aquaduct en die voortreflike brug by Puente la Reina.
Dan vertrek ons in die rigting van die Spaanse Pireneë tot baie naby aan die hoogste piek, Aneto.
Hier bly ons oor in die dorpies Vielha en Sort Lleida – elkeen met sy eie verruklike karakter. En saans kies ons self waar ons in karaktervolle eetplekkies na hartelus kuier en ontspan!
Bedags geniet ons die fenominale natuurskoon, die bergstrome, die wingerde (met ‘n oulike wynkelder
waar ons gaan wynproe), ‘n kaasmakery, skaapskeerders, ensovoorts.
Van hier af besoek ons die klein skilderagtige dorpie Paramea, met sy 83 inwoners! Dit word opgevolg met drie van die mooiste dorpies in Spanje (volgens Google): El Quer Foradat, Beget en Besalu.
(Op pad daarheen ry ons deur die besondere Parc Naturel del Cadi-Moixero.) Ons besoek dan ook die allerpragtigste dorpie Piugcerdà, gevolg deur die beroemde dorp, Girona.
Die laaste aand slaap ons in Barbera des Valles naby Barcelona.
Dag 1, Donderdag 17 September 2020
Ons Noord-Spanje toergroep vertrek van die OR Tambo Lughawe in Johannesburg.
Dag 2, Vrydag 18 September 2020
Ons arriveer vanoggend in Madrid. Ons toerbus wag reeds op ons by die lughawe en ons vertrek na Potes. Potes is een van die aantreklikste klein middeleeuse dorpies in Kantabrië – nie ver van die voortreflike berge in die Picos de Europa National Park nie. In hierdie voortreflike omgewing bly ons drie dae oor, terwyl ons elke dag ‘n unieke program volg.
Wanneer ons in Potes aankom, trek ons in ons selfsorg-woonstelle in. Elke toerlid ontvang vir die tydperk in Potes vir elke aandete Euro 15= . Elkeen het dan die geleentheid om self te kies in watter van die gesellige eetplekke in die dorpie hy/sy aandete wil geniet.
Ons bly in Potes in netjiese selfsorg-driesterwoonstelle. Elke oggend eet ons ontbyt in die plaaslike hotel (by die toerprys ingesluit.) Verder gaan ons ruim geleentheid hê om die kos wat so eie aan hierdie gebied is, te geniet. Saans kuier ons heerlik op die dorpsplein tussen die plaaslike inwoners, terwyl hulle ons sekerlik ‘n hele paar Spaanse woorde gaan leer terwyl ons hulle My Sarie Marais gaan leer!
So lyk die pad na Fuente Dé, Picos de Europa, van Potes af.
Dit is wyd en plat (met ligte plaaslike verkeer by tye!)
Dag 3, Saterdag 19 September 2020
Vandag onderneem ons Noord-Spanje toergroep met ons eie bus ‘n uitstappie in die omgewing. Ons ry ook met die beroemde kabelspoor Teleférico Fuente De. Die kabelkar neem ons 1823 meter op in slegs vier minute tot in die hart van die Picos de Europa – absoluut verruklik!
Wat ‘n skilderagtige landskap wag vir ons daar bo! En daar gaan ons heerlik wandel op verskillende bergpaadjies. (Jy mag maar ook op jou rug gaan lê en die pragtige hemelbloulug en die baie besondere berge om ons bewonder…) Later, op die afgespreekte tyd, ry ons terug na Potes vir ‘n heerlike lafenissie op die markplein.
Dag 4, Sondag 20 September 2020
Vandag ry ons ietwat verder met ons eie bus: ons uitstappie bring ons in die besondere stad Santander (spreek uit: Santan-dêr). Hierdie hawestad is die hoofstad van die outonome gemeenskap en die historiese streek van Kantabrië aan die noordkus van Spanje. Hier is so baie om te beleef en in te neem – kyk net na die skiereiland en interessante strandgebied.
Hier onderneem ons ook ‘n besigtigingstoer met ons bus en sorg dat niks ongesiens by ons verbygaan nie!
Die voormalige koninklike Palacio de la Magdalena lê in die mond van die Baai van Santander. Dit was vroeër die koninklike somerpaleis op die rotsagtige La Magdalena Skiereiland.
Daarna gaan ons in die stad rondstap.
Op die Paseo de Pereda promenade is hierdie oulike beelde oorkant die Jardines de Pereda tuine te sien.
En vir die swemmers onder ons is hier ‘n ideale geleentheid om op die strand uit te span!
Later, op pad terug na Potes, besoek ons ook Santilana del Mar, een van die antieke dorpies daar naby.
Dag 5, Maandag 21 September 2020
Na ons laaste ontbyt in die hotel in Potes, vertrek ons na die voortreflike stad, Bilbao. Dit is ‘n industriële hawestad in Noord-Spanje wat omring is deur groen berge. Dit is ook die de facto hoofstad van die Baskiese Gebied. Bilbao is die tiende grootste stad in Spanje.
Vakansiewoonstelle in Bilbao
Bilbao is baie bekend vir die hiper-moderne Guggenheim Museum wat in 1997 in gebruik geneem is. Daarin is onder andere ‘n permanente versameling van die visuele kunste van die twintigste eeu. Elke toerlid ontvang hier sy eie toegangskaartjie om op sy eie tyd na al die interessante kunswerke in hierdie baie besondere museum te kyk. Dit is baie besonders!
Na ‘n genoeglike dag in hierdie besondere stad, slaap ons vanaand hier.
Dag 6, Dinsdag 22 September 2020
Leikeitio, San Sebastion, Pamplona
Ons besoek vanoggend eers die skilderagtige kusdorpie Leikeitio met sy baie bootjies.
Dan vertrek ons na San Sebastion, ‘n oord aan die sogenaamd Bay of Biscay in die bergagtige Baskiese Gebied. Hier is pragtige, skilderagtige eilande in die see.
Jy kan hier ver gaan stap op die promenade teen die strand. Baie restaurante en winkels met plaaslike spesialiteite en wyn trek ook heelwat besoekers.
Daarna vertrek ons na die interessante dorpie Tolosa, in die vallei van die rivier Oria. Ons ry dan na Pamplona waar ons die volgende twee nagte oorslaap.
Dag 7, Woensdag 23 September 2020
Pamplona is die hoofstad van die Navarra Provinsie. Dis hier waar elke jaar die Running of the Bulls plaasvind [sic!]
Hier het elkeen vanoggend vrye tyd om die stad te beleef.
Later vandag ry ons ‘n entjie uit die stad om die Noain aquaduct te besigtig.
Dan gaan kyk ons na die voortreflike brug by die middeleeuse dorpie, Puente la Reina.
Dag 8, Donderdag 24 September 2020
Nou het die tyd aangebreek om na die Spaanse Pireneë te ry! Dis ‘n taamlike lang pad voordat ons by die hoogste piek van die Pireneë kom (3404 m). Hierdie formidabele berg heet Aneto en is Spanje se derde hoogste berg.
In hierdie aanskoulike omgewing is ‘n imposante dorpie met die naam van Vielha. Sy volle naam is Vielha e Marjaran en dit val in Katalonië.
Nou is ons midde-in die asemrowende berggebied. Dink net hoe lekker gaan ons hier wandel in die vrye natuur!
Ons ry tot in die dorpie Vielha. Dit het skaars 5,000 inwoners. Gelukkig het ons hier ‘n hotel gevind waar ‘n groot groep soos ons s’n kan tuisgaan. Hier gaan ons vanaand dan heerlik kuier en oorslaap! [Al is dit ‘n tweesterhotel, kry dit ‘n 8.1 keuring op Booking.com!]
Dag 9, Vrydag 25 September 2020
Sort Lleida, Pireneë
Ons ry Vrydagoggend verder deur die manjifieke berge na Sort Lleida (ook in die Kataloniese Provinsie). Hier gaan ons twee nagte in ‘n gesellige plattelandse hotel tuis.
In Sort en omgewing is allerlei gesellige dinge om te doen. Die tyd hier gaan voel soos ” ‘n vakansie binne in ‘n vakansie”! Hier is pragtige stapgebiede in die vallei en op bergpaadjies, fietsrymoontlikhede, skaapskeerdery, ensovoorts. (Kyk gerus by http://turisme.pallarssobira.cat/)
Dag 10, Saterdag 26 September 2020
Dit is ons tweede dag in Sort. Baie naby Sort is wingerde en ‘n wynkelder by Olp tussen die berge. Daar gaan ons hulle spesiale wyn proe. Hier naby is ook ‘n kaasmakery wat ons gaan besoek. Daarna besoek ons (per bus) die besondere dorpie Peramea met slegs 83 inwoners. Dit is so ‘n treffende plekkie!
Dag 11, Sondag 27 September 2020
El Quer Forada, Beget, Besalu
Vandag gaan ons ‘n hele reeks van die allermooiste dorpies in hierdie deel van Spanje besoek. (Hierdie dorpies word deur Google as van die mooistes in Spanje beskryf.)
El Quer Foradat kom eerste aan die beurt. Net daarna ry ons deur die Parc Naturel del Cadi-Moixero op pad na die dorpies, Beget en Besalu.
Parc Naturel del Cadi-Moixero
Ons verwyl ook tyd in die allerpragtigste dorpie Piugcerdà en ons ry deur die beroemde dorp, Girona.
Ons slaap vannag by Barbera del Valles naby Barcelona in ‘n viersterhotel.
Dag 12, Maandag 28 September 2020
Vanoggend het ons vrye tyd in Barcelona om deur te bring soos ons wil, voordat ons later vandag na Barcelona Lughawe ry om ons vlug te haal na Dubai.
Dag 13, Dinsdag 29 September 2020
Na ‘n opwindende tydperk in ‘n ongerepte, interessante gebied, kom ons vandag weer tuis met baie waardevolle herinneringe.
Ons WinskoopToerprys vir hierdie
uitsonderlike, veelsydige toer is
*Lughawebelasting van R1,000 pp is nie hierby ingesluit nie
Enkeltoeslag: R4,500 pp
* Ekonomiese klas retoervliegkaartjie met Emirates van Johannesburg via Dubai
na Madrid, en van Barcelona via Dubai na Johannesburg.
* Lughawe- en ander belasting (behalwe R1,000 pp), en wat mag bykom weens wisselkoersverswakking (tans geen).
* Gerieflike verblyf (bed en meestal buffet-ontbyt) in dubbel- of twin-kamers met eie badkamer. Ons slaap drie aande in selfsorg-woonstelle in Potes, en verder in driesterhotelle, ‘n tweesterhotel in Vielha (kry 8.1 keuring op Google) en ‘n viersterhotel. (Enkelpersone slaap alleen in dubbel-woonstelle.)
* Vir aandetes soos gemeld hierbo, ontvang elke toerlid ‘n subsidie van €15 pp vir aandete op die aande wat ons nie saam as groep in hotelle eet nie.
* Twee ervare toerleiers, Fanie Jooste en sy seun Pieter, vergesel die toer en neem met kundigheid en vriendelikheid die leiding. (Wees ook gerus: Daar is dus altyd ‘n ekstra persoon wat in geval van nood noodsaaklike hulp kan verleen)
Kabelspoor toegang by Teleférico Fuente De
Picos de Europa de National Parc
Die wynproe in OlpDie toerprys sluit slegs die volgende nie in nie:
Ekstra lughawebelasting (bogenoemde R1,000.00 plus wat mag bykom agv wisselkoersverandering)
Enige ander toegangsgelde en uitstappies wat jy op jou eie onderneem – volgens jou eie voorkeur
Fooi vir die busbestuurder: €30 pp
(verwysing: NSP20/Jou Voorletters en Van,
bv. NSP20/J.Coetzee) –
** NB!! Stuur u inbetalingstrokie per e-pos na:
CC dit ook asb na:
3,240 keer gelees, 14 keer gelees vandag
Bespreking : Hoogtepunte van Noord-Spanje en die Spaanse Pirenee